GPSC ร่วง 4% เซ่นกำไรไตรมาส 1 ลดฮวบ 80% เหลือ 313 ลบ. หลังราคาถ่านหิน-ก๊าซพุ่ง
GPSC ร่วงกว่า 4% เซ่นกำไรไตรมาส 1/65 ลดฮวบ 84% เหลือ 313 ลบ. หลังราคาก๊าซธรรมชาติและถ่านหินปรับตัวสูงขึ้น ทำให้ margin จากการขายไฟฟ้าให้กับลูกค้าอุตสาหกรรมลดลง
GPSC ร่วงกว่า 4% เซ่นกำไรไตรมาส 1/65 ลดฮวบ 84% เหลือ 313 ลบ. หลังราคาก๊าซธรรมชาติและถ่านหินปรับตัวสูงขึ้น ทำให้ margin จากการขายไฟฟ้าให้กับลูกค้าอุตสาหกรรมลดลง
9 พ.ค. 2565

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 10:53 น. อยู่ที่ระดับ 60.25 บาท ลบ 2.75 บาท หรือ 4.37% สูงสุดที่ระดับ 62.00 บาท ต่ำสุดที่ระดับ 60.25 บาท ด้วยมูลค่าการซื้อขาย 402.94 ล้านบาท

โดยราคาหุ้น GPSC ปรับตัวลดลงวันนี้ หลังบริษัทรายงานผลการดำเนินงานงวดไตรมาส 1/2565 มีกำไรลดลง ดังนี้

ทั้งนี้ ปัจจัยที่ส่งผลให้บริษัทมีกำไรลดลงเนื่องจากผลการดำเนินงานในส่วนของกลุ่มโรงไฟฟ้าขนาดเล็ก (SPP) ลดลง จากราคาก๊าซธรรมชาติและถ่านหินที่ปรับตัวสูงขึ้นอย่างมากทำให้ margin จากการขายไฟฟ้าให้กับลูกค้าอุตสาหกรรมลดลง โดยมีปริมาณการจำหน่ายไฟฟ้าให้แก่ลูกค้าอุตสาหกรรมคงที่ ปริมาณการจำหน่ายไอน้ำให้กับลูกค้าอุตสาหกรรมเพิ่มขึ้นเล็กน้อย ในขณะที่ปริมาณการจำหน่ายไฟฟ้าให้ กฟผ. ลดลงเล็กน้อย
อย่างไรก็ตามผลการดำเนินงานในส่วนของโรงไฟฟ้าผู้ผลิตอิสระ (IPP) เพิ่มขึ้นจากรายได้ค่าพลังงานไฟฟ้า (EP) ตามปริมาณการจำหน่ายไฟฟ้าที่เพิ่มขึ้น สอดคล้องกับแผนการเรียกรับไฟฟ้าของ กฟผ. และการจัดการการผลิตโดยใช้เชื้อเพลิงน้ำมันดีเซลแทนก๊าซธรรมชาติทำให้margin จากการขายไฟฟ้าเพิ่มขึ้น ประกอบกับในไตรมาส 1/2565 บริษัทฯ มีการรับรู้กำไรสุทธิหลังหักภาษีและค่าใช้จ่ายที่เกี่ยวข้อง จากการขายหุ้นทั้งหมด ร้อยละ 100 ในบริษัท อิจิโนเซกิโซล่า พาวเวอร์1 จีเค (ISP1) ให้กับบริษัท CES Iwate Taiyoko Hatsudensho GK แล้วเสร็จเมื่อวันที่ 18 มีนาคม 2565 จำนวน 592 ล้านบาท